2015 m. Lietuvos šachmatų čempionatas

2015 m. Lietuvos šachmatų čempionatas – tai 82-asis Lietuvos vyrų ir 68-asis Lietuvos moterų šachmatų čempionatai.

Lietuvos vyrų šachmatų čempionatas 
82-asis Lietuvos vyrų šachmatų čempionatas vyko Kaune, 2015 m. balandžio 24 – balandžio 30 d.

Dalyviai 
Dėl Lietuvos šachmatų čempiono titulo kovojo dešimt žaidėjų. Tai 2014 m. Lietuvos šachmatų čempionate 1-4 vietas užėmę dalyviai: didmeistriai Šarūnas Šulskis ir Aloyzas Kveinys, tarptautiniai meistrai Tomas Laurušas bei Mindaugas Beinoras, 2015 m. Lietuvos šachmatų čempionato pusfinalio 1-2 ir 4-6 vietų laimėtojai: TM Vaidas Sakalauskas, Vaidas Šetkauskas, FM Tautvydas Vedrickas, Gytis Vaičekauskas, Paulius Pultinevičius ir Titas Stremavičius (2435).

Čempionato eiga 
Varžybos buvo vykdomos klasikine laiko kontrole, ratų sistema: kiekvienam po 90 min./40 ėjimų + 30 min. iki pabaigos + 30 sek po kiekvieno padaryto ėjimo.
Per 7 dienas ratų sistema buvo sužaisti 9 ratai - tad dvi dienas teko žaisti po du ratus.

Po keturių ratų 

Po 4 ratų čempionate buvo dvivaldystė: pirmavo Titas Stremavičius ir Šarūnas Šulskis, surinkę po 3,5 taško iš 4 galimų. Pustaškiu buvo atsilikę DM Aloyzas Kveinys ir TM Tomas Laurušas. Penktoje vietoje buvo FM Tautvydas Vedrickas, turėjęs 2,5 taško.

Po šešerių ratų 

Po 6 ratų tebepirmavo T. Stremavičius ir Š. Šulskis, turėję po 5 taškus iš 6 galimų. 3-ioje vietoje buvo A. Kveinys – 4 taškai. 4-oje- Tomas Laurušas (3,5 tšk.), 5-oje – M. Beinoras (3 tšk.)

Prieš paskutinį ratą 

Likus vienam ratui iki turnyro pabaigos tašku pirmavo Š. Šulskis (7 iš 8). T. Stremavičius buvo antroje turnyrinės lentelės vietoje (6 tšk.), 3-4 vietomis dalijosi DM A. Kveinys su TM T.Laurušu. Abu jie turėjo po 5 taškus. Penktoje vietoje buvo Vaidas Sakalauskas – 4 taškai.

Paskutinis ratas 

Paskutiniame rate pirmaujantys žaidėjai žaidė tarpusavyje. T. Stremavičiui, kad pavytų Š. Šulskį reikėjo pergalės prieš jį, bet to padaryti nepavyko: partija baigėsi lygiosiomis ir kaunietis DM Šarūnas Šulskis 8 kartą iškovojo Lietuvos čempiono titulą. Tašku atsilikusiam kitam kauniečiui Titui Stremavičiui atiteko Lietuvos pirmenybių sidabras. Bronzą iškovojo vilnietis DM Aloyzas Kveinys (6 tšk.). Ketvirtas liko kaunietis TM Tomas Laurušas (5,5 taško).

Vyrų čempionato lentelė 

2015 m. Lietuvos vyrų šachmatų čempionato partijos

Lietuvos moterų šachmatų čempionatas 
68-iasis Lietuvos moterų šachmatų čempionatas vyko Vilniuje 2015 m. vasario 18 – vasario 24 d., toje pačioje vietoje ir laiku, kaip ir 2015 m. vyrų čempionao pusfinalis. Dalyvavo 26 šachmatininkės, kurios varžėsi šveicariškąja sistema 8 ratus.

Moterų čempionato eiga 
Galvojimui skirtas laikas kiekvienai buvo po 90 min./40 ėjimų + 30 min. iki partijos pabaigos, + po kiekvieno padaryto ėjimo pridedama po 30 sek.

Po trijų ratų 
Po trijų ratų turnyre buvo dvi lyderės: MFM Laima Domarkaitė ir MTM Salomėja Zaksaitė, surinkusios po 3 taškus iš 3 galimų. Trečioje vietoje buvo Dominyka Batkovskytė, turėjusi 2,5 taško.

Po penkerių ratų 
Ketvirtajame rate lyderės S. Zaksaitė ir L. Domarkaitė susitiko tarpusavyje ir partiją baigė lygiosiomis. Trečioje vietoje buvusi D. Batkovskytė pralaimėjo MFM Daivai Batytei. Vilnietė MFM Vesta Kasputė baltosiomis laimėjo prieš panevėžietę Rūtą Jakaitytę.

Penktajame rate MFM Vesta Kasputė baltosiomis figūromis nusileido MTM Salomėjai Zaksaitei, o plungiškė MFM Laima Domarkaitė įveikė klaipėdietę MKM Mariją Šibajevą. Kita plungiškė MFM Daiva Batytė laimėjo prieš vilnietę Rita Zykienę.

Po penkių ratų turnyre pirmavo dvi žaidėjos: S. Zaksaitė ir L. Domarkaitė; jų sąskaitose buvo po 4,5 taško iš 5 galimų. Pustaškiu buvo atsilikusi Daiva Batytė. 3-4 vietoje buvusios Dominyka Batkovskytė ir Giedrė Vanagaitė turėjo po 3,5 taško.

Likus vienam ratui 
Šeštajame rate susitiko dvi plungiškės. Baltosioms figūroms vadovavusi D. Batytė nugalėjo vieną iš buvusių lyderių L. Domarkaitę. Tuo tarpu kita lyderė S. Zaksaitė baltosiomis baigė lygiosiomis su D. Batkovskyte, o Giedrė Vanagaitė tokiu pat rezultatu su Rūta Jakaityte.

Po šešto rato buvo dvi lyderės: vilnietė MTM S. Zaksaitė ir plungiškė MFM D. Batytė turėjusios po 5 taškus. Pustaškiu mažaiau turėjo trečioje vietoje buvusi dar viena plungiškė MFM L. Domarkaitė. Toliau sekė trys žaidėjos: D. Batkovskytė, V. Kasputė ir G. Vanagaitė, surinkusios po 4 taškus.

Septintajame rate S. Zaksaitė baltosiomis laimi prieš G. Vanagaitę, o D. Batkovskytė – prieš L. Domarkaitę. Lygiosiomis baigiasi V. Kasputės ir D. Batytės partija.

Iki čempionato pabaigos likus vienam ratui, vilnietė MTM S. Zaksaitė, turėdama 6 taškus iš 7 galimų, pirmauja turnyre. Pustaškiu mažiau turi plungiškė D. Batytė. Nuo jos taip pat pustaškiu yra atsilikusi vilnietė D. Batkovskytė. 4-6 vietoje trys dalyvės; L. Domarkaitė, V. Kasputė ir Rita Zykienė turinčios po 4,5 taško. Jos dar taip pat turi šansų tapti prizininkėmis.

Paskutinis ratas 
Paskutinis ratas į turnyrinę lentelę įnešė daug pakitimų: jis buvo nesėkmingas buvusiai lyderei vilnietei MTM Salomėjai Zaksaitei, kuri juodosiomis figūromis pralaimi vilnietei R. Zykienei ir turnyro lentelėje nukrenta į antrąją vietą. Tuo naudojasi plungiškė Daiva Batytė, nugali juodosiomis klaipėdietę Mariją Šibajevą ir iškovoja aukso medalį (6,5 tšk.). Vesta Kasputė, įveikusi Dominyką Batkovskytę, surenka kaip ir Rita Zykienė po 5,5 taško, tačiau Vestos Kasputės papildomi rodikliai aukštesni ir jai atitenka bronzos medalis, o Ritai Zykienei – ketvirtoji vieta.

Moterų čempionato lentelė 

Pastaba * žaidė b – baltosiomis figūromis, j – juodosiomis figūromis. PR1, PR2, PR3, PR5 – papildomi rodikliai.

 2015 m. Lietuvos moterų šachmatų čempionato partijos

Šaltiniai

Išorinės nuorodos   
 Kaune prasidėjo Lietuvos vyrų čempionato finalas
 Antrasis ir trečiasis Lietuvos čempionato ratai. Titas Stremavičius tampa vienvaldžiu lyderiu
 Ketvirtasis čempionato ratas. Lyderių dvivaldystė
 Penktasis ir šeštasis ratai. Lyderių priešprieša tęsiasi.
 septintasis Lietuvos čempionato ratas. Šulskis sergsti savo titulą.
 Aštuntasis Lietuvos čempionato ratas. Šulskis didina atotrūkį.
 Baigėsi Lietuvos čempionatas Kaune, tačiau čempiono adresas nesikeičia.
 Vilniuje prasidėjo Lietuvos moterų čempionatas.
 Daiva Batytė 2015 m. Lietuvos čempionė.